Мы не плануем манапалізаваць гэтую сферу, нават, калі б жадалі, гэта бессэнсоўна. Мы гатовыя супрацоўнічаць з дзяржавай. Але яна сёння праводзіць нейкія дзіўныя турніры, “для галачкі”. То бок, праблемаў дастаткова шмат. І я не хачу сказаць, што ў нашай краіне мы – лепей, а хтосьці – горш, але мы ўсе сур’ёзна адстаем ад суседніх і далёкіх краінаў. Робататэхніка развіваецца і ў Кітаі, і ў Расіі, і ў Польшчы, і ў краінах Балтыі, і ў Скандынавіі, і ў Чылі, і ў Казахстане, таксама як і адукацыя ўвогуле. Заўважце, мы бачым як расце магутнасць гэтых краінаў, і паралельна расце сістэма адукацыі. Я не ведаю, што там першае, дзе яйка, дзе курыца. Але няма ніводнага факту, каб дзяржава ўзнялася, а сістэма адукацыі ў ёй бы ляжала.